
10 Νοεμβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3963 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Σύσταση οργανικών θέσεων αστυφυλάκων γενι¬ 
κών καθηκόντων, κατάργηση οργανικών θέσεων 
ειδικών φρουρών. 

2 

Εξαίρεση Ειδικού Συμβούλου από την αναστολή 
άσκησης του δικηγορικού λειτουργήματος. 

3 

Διαίρεση σχολείων στη Δ/νση Πρωτοβάθμιας Εκ¬ 
παίδευσης Άρτας. 

4 

Έγκριση της τροποποίησης του Κανονισμού Εσω¬ 
τερικής Υπηρεσίας στο Διοικητικό Πρωτοδικείο 
Βόλου. 

5 

Ανακατανομή κενής οργανικής θέσης εκπαιδευ¬ 
τικού προσωπικού των Ακαδημιών Εμπορικού 
Ναυτικού (ΑΕΝ). 

6 

Αναθεώρηση Άδειας Λειτουργίας Μονάδας Φρο¬ 
ντίδας Ηλικιωμένων λόγω μεταβολής του ιδιοκτη¬ 
σιακού καθεστώτος. 

7 

Μεταφορά οργανικών θέσεων από την Ε.Π.ΑΣ Βο¬ 
ηθών Νοσηλευτών του Γ.Ν.Η «ΒΕΝΙΖΕΛΕΙΟ-ΠΑΝΑ- 
ΝΕΙΟ στο αντίστοιχο ΔΙΕΚ που συνιστά παράρτη¬ 
μα του Νοσοκομείου. 


ΑΠΟΦΑΣΕΙΣ 

Αριθμ. 7002/2/335-πθ ' (1) 

Σύσταση οργανικών θέσεων αστυφυλάκων γενι¬ 
κών καθηκόντων, κατάργηση οργανικών θέσεων 
ειδικών φρουρών. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 
Έχοντας υπόψη: 

Ι.Το άρθρο 11 παρ.1 περ.γ'του ν. 1481/1984 «Οργα¬ 
νισμός Υπουργείου Δημόσιας Τάξης» (Α'-152), όπως το 
άρθρο αυτό αντί καταστάθηκε με το άρθρο 1 παρ. 1 του 
ν. 1590/1986 (Α'49). 


2. Το άρθρο 13 παρ. 1 του ν. 3686/2008 «Ρύθμιση θε¬ 
μάτων προσωπικού της Ελληνικής Αστυνομίας» (Α' 158). 

3. Το άρθρο 90 του Κώδικα Νομοθεσίας για την κυβέρ¬ 
νηση και τα κυβερνητικά όργανα που κωδικοποιήθηκε 
με το άρθρο πρώτο του π.δ. 63/2005 (Α' 98). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Σύσταση οργανικών θέσεων αστυφυλάκων 
γενικών καθηκόντων και κατάργηση 
οργανικών θέσεων ειδικών φρουρών 

1. Οι οργανικές θέσεις αστυφυλάκων γενικών καθη¬ 
κόντων, που προβλέπονται από τις διατάξεις της περ. γ' 
της παρ. 2 του άρθρου 19 του ν. 2800/2000 (Α' 41), όπως 
διαμορφώθηκαν με μεταγενέστερες διατάξεις, αυξάνο¬ 
νται κατά ογδόντα μία (81). Οι θέσεις αυτές προέρχονται 
από την ένταξη στο αστυνομικό προσωπικό γενικών 
καθηκόντων ισάριθμων ειδικών φρουρών, σύμφωνα 
με τις διατάξεις της 6000/14/40/2 από 8-9-2017 από¬ 
φασης Προϊσταμένου Κλάδου Διοικητικής Υποστήριξης 
και Ανθρώπινου Δυναμικού του Αρχηγείου Ελληνικής 
Αστυνομίας. 

2. Από την έναρξη ισχύος της παρούσας απόφασης 
καταργούνται οι οργανικές θέσεις των ογδόντα ένα (81) 
ειδικών φρουρών, που εντάχθηκαν στο αστυνομικό προ¬ 
σωπικό γενικών καθηκόντων, με την απόφαση της προ¬ 
ηγούμενης παραγράφου. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2017 
Ο Αρχηγός 

ΚΩΝΣΤΑΝΤΙΝΟΣ ΤΣΟΥΒΑΛΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3963/10.11.2017 


Αριθμ. 118526 (2) 

Εξαίρεση Ειδικού Συμβούλου από την αναστο¬ 
λή άσκησης του δικηγορικού λειτουργήματος. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

Ι.Τις διατάξεις: 

(α) Της παρ. 8 του άρθρου 57 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκαν με το πρώτο άρθρο του π.δ. 63/2005 
(ΦΕΚ 98/Α/2005) «Κωδικοποίηση της νομοθεσίας για την 
Κυβέρνηση και τα Κυβερνητικά Όργανα». 

(β) Του εδαφίου 2 της περ. α της παρ. 1 του άρθρου 
31 του ν. 4194/2013 (ΦΕΚ 208/Α/2013) «Κώδικας Δικη¬ 
γόρων». 

(γ) Του π.δ. 123/2016 (ΦΕΚ 208/Α/4.11.2016) «Ανασύ¬ 
σταση και μετονομασία του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, ανασύ¬ 
σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

(δ) Του π.δ. 125/2016 (ΦΕΚ 210/Α/5.11.2016) «Διορι¬ 
σμός Υπουργών, Αναπληρωτών Υπουργών και Υφυπουρ¬ 
γών». 

2. Την αρ. πρωτ. 89158/11.8.2017 (ΦΕΚ 407/Υ.Ό.Δ.Δ./ 
22.8.2017) απόφαση του Ειδικού Γραμματέα Συμπρά¬ 
ξεων Δημόσιου και Ιδιωτικού Τομέα του Υπουργείου 
Οικονομίας και Ανάπτυξης, με την οποία ο Ευάγγελος 
Ξηνταρόπουλος του Πέτρου, Δικηγόρος Αθηνών (ΑΜ 
ΔΣΑ: 31587), προσλήφθηκε, από 1-8-2017, σε θέση Ει¬ 
δικού Συμβούλου στο Γραφείο του Ειδικού Γραμματέα 
Συμπράξεων Δημόσιου και ΙδιωτικούΤομέα, Ν. Μαντζού- 
φα, με σύμβαση εργασίας ιδιωτικού δικαίου ορισμένου 
χρόνου διάρκειας έξι (6) μηνών, η οποία μπορεί να ανα¬ 
νεώνεται ανά εξάμηνο, κατά την κρίση του ανωτέρω 
Ειδικού Γραμματέα. 

3. Τηναρ. πρωτ. 96816/8.9.2017 αίτηση εξαίρεσης από 
την αναστολή άσκησης του δικηγορικού λειτουργήματος 
του Ευάγγελου Ξηνταρόπουλου, αποφασίζουμε: 

Εξαιρούμε από την αναστολή άσκησης του δικηγο¬ 
ρικού λειτουργήματος τον Ευάγγελο Ξηνταρόπουλο 
του Πέτρου, Δικηγόρο Αθηνών (ΑΜ ΔΣΑ: 31587), από 
1-8-2017, ημερομηνία πρόσληψης του σε θέση Ειδικού 
Συμβούλου στο Γραφείο του Ειδικού Γραμματέα Συμπρά¬ 
ξεων Δημόσιου και ΙδιωτικούΤομέα, Ν. Μαντζούφα, με 
σύμβαση εργασίας ιδιωτικού δικαίου ορισμένου χρόνου 
διάρκειας έξι (6) μηνών, η οποία μπορεί να ανανεώνε¬ 
ται ανά εξάμηνο, κατά την κρίση του ανωτέρω Ειδικού 
Γραμματέα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2017 
Οι Υπουργοί 

Οικονομίας και Ανάπτυξης Διοικητικής Ανασυγκρότησης 

ΔΗΜΟΣ ΠΑΠΑΔΗΜΗΤΡΙΟΥ ΟΛΓΑ ΓΕΡΟΒΑΣΙΛΗ 


Αριθμ. 183996/Δ1 (3) 

Διαίρεση σχολείων στη Δ/νση Πρωτοβάθμιας Εκ¬ 
παίδευσης Άρτας. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των παρ. 8, 10 και 13 του άρθρου 4 
του ν.1566/1985 (ΦΕΚ 167Α') «Δομή και Λειτουργία της 
πρωτοβάθμιας και δευτεροβάθμιας εκπαίδευσης και άλ¬ 
λες διατάξεις» σε συνδυασμό με τις διατάξεις των παρ. 
1,2 και 5 του άρθρου 11 του ν. 1966/1991 (ΦΕΚ 147Α') 
«Μεταγραφές φοιτητών ΑΕΙ, σπουδαστώνΤΕΙ και άλλες 
διατάξεις» όπως ισχύει. 

2. Τις διατάξεις του άρθρου 24 του ν. 4270/2014 
(ΦΕΚ 143Α') «Αρχές δημοσιονομικής διαχείρισης και επο- 
πτείας (ενσωμάτωση της Οδηγίας 2011 /85/ΕΕ) - δημόσιο 
λογιστικό και άλλες διατάξεις» 

3. Τις διατάξεις του άρθρου 94 του ν. 3852/2010 
(ΦΕΚ 87Α ) «Νέα αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της». 

4. Τις διατάξεις της παρ. 15 του άρθρου 59 του 
ν. 3966/2011 (ΦΕΚ 118Α') «Θεσμικό Πλαίσιο των Πρό¬ 
τυπων Πειραματικών Σχολείων, Ίδρυση Ινστιτούτου 
Εκπαιδευτικής Πολιτικής, Οργάνωση του Ινστιτούτου 
Τεχνολογίας Υπολογιστών και εκδόσεων «ΔΙΟΦΑΝΤΟΣ» 
και λοιπές διατάξεις. 

5. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α'98). 

6. Την υπ'αριθ. 95260/Γ 1 /7-6-2017 κοινή υπουργκή 
απόφαση (ΦΕΚ Υ.Ό.Δ.Δ.277/2017): «Διορισμός Αναπλη¬ 
ρωτή Γενικού Γραμματέα στο Υπουργείο Παιδείας, Έρευ¬ 
νας και Θρησκευμάτων». 

7. Τις διατάξεις του π.δ. 80/2016 (ΦΕΚ 145Α') «Ανάληψη 
Υποχρεώσεων από τους διατάκτες». 

8. Τις διατάξεις του π.δ. 114/2014 (ΦΕΚ 181 Α') «Οργα¬ 
νισμός Υπουργείου Παιδείας και Θρησκευμάτων», όπως 
ισχύει. 

9. Τις διατάξεις του π.δ. 70/2015 (ΦΕΚ 114Α ) περί«... 
Μετονομασίας του Υπουργείου Πολιτισμού, Παιδείας 
και Θρησκευμάτων σε Υπουργείο Παιδείας, Έρευνας και 
Θρησκευμάτων..» 

10. Τις διατάξεις του με αριθμ. π.δ. 125/2016 (ΦΕΚ 
210Α') «Διορισμός Υπουργών, Αναπληρωτών Υπουργών 
και Υφυπουργών». 

11. Τη με αριθ. πρωτ. Φ.2.1/5916/11-09-2017 πρότα- 

ση της Περιφερειακής Διεύθυνσης Α/θμιας και Β/θμιας 
Εκπαίδευσης Ηπείρου. 

12. Τη με αριθ. πρωτ. 5932/28-09-2017 πρόταση της 
Διεύθυνσης Π.Ε. Άρτας. 

13. Το με αριθ. πρωτ. 5933/28-09-2017 έγγραφο της 
Διεύθυνσης Π.Ε. Άρτας. 

14. Το με αριθ. πρωτ. 6372/11-10-2017 έγγραφο της 
Διεύθυνσης Π.Ε. Άρτας. 

15. Τη με αριθ. 248/2017 απόφαση του Δήμου Κεντρι¬ 
κών Τζουμέρκων. 

16. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του Προϋπο¬ 
λογισμού του ΥΠ.Π.Ε.Θ. σύμφωνα με το υπ' αριθ. πρωτ. 
174034/Β1 /17-10-2017 έγγραφο της Γενικής Διεύθυνσης 
Οικονομικών Υπηρεσιών του ΥΠ.Π.Ε.Θ., αποφασίζουμε 

Τη διαίρεση του Δημοτικού Σχολείου Ράμιας Άρτας 
και την παράλληλη λειτουργία του στην Τ.Κ. Αγναντων 
(αίθουσα Γυμνασίου Αγναντων Άρτας),για το σχολικό 
έτος 2017-18 ως εξής: 

Τάξεις: Α', ΒΊ, Δ' και ΣΤΊ στο Δημοτικό Σχολείο Ράμιας 

Τάξεις: Β'2, Γ' και ΣΤ'2 στο Τμήμα Αγνάντων 

Τη διαίρεση του Δημοτικού Σχολείου Παλαιοκάτου- 
νου και την παράλληλη λειτουργία του στο Δημοτικό 
σχολείο Αγίου Χαραλάμπους της Τ.Κ. Κάτω Αθαμανίου, 
για το σχολικό έτος 2017-18 ως εξής: 

Τάξεις: Γ' και ΣΤ'στο Δημοτικό Σχολείο Παλαιοκάτου- 
νου 

Τάξεις: Α', Β' και Δ'στο Τμήμα Αγίου Χαραλάμπους 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 30 Οκτωβρίου 2017 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 16/2017 (4) 

Έγκριση της τροποποίησης του Κανονισμού Εσω¬ 
τερικής Υπηρεσίας στο Διοικητικό Πρωτοδικείο 
Βόλου. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Σήμερα, την 1 η Ιουνίου 2017, ημέρα Πέμπτη και ώρα 
14.00 συνήλθε στο κατάστημα του Συμβουλίου της Επι¬ 
κράτειας και στην αίθουσα συνεδριάσεων της Ολομέλει¬ 
ας, αποτελούμενο από τα μέλη του: Νικ. Σακελλαρίου, 
Πρόεδρο, Αθ. Ράντο, Αικ. Συγγούνα, Ν. Μαρκουλάκη, Μ. 
Καραμανώφ, I. Γράβαρη, Αντιπροέδρους του Συμβουλί¬ 
ου της Επικράτειας και τους Συμβούλους Γ. Παπαγεωρ- 
γίου, I. Μαντζουράνη, Δ. Σκαλτσούνη, Μ.-Ε. Κωνσταντι- 
νίδου, Μ. Γκορτζολίδου, Ε. Αντωνόπουλο, Σ. Μαρκάτη, 
Μ. Παπαδοπούλου, Β. Αραβαντινό, Δ. Κυριλλόπουλο, Α. 
Καλογεροπούλου, Ε. Κουσιουρή, Κ. Φιλοπούλου, Θ. Αρα- 
βάνη, Κ. Πισπιρίγκο,Δ. Μακρή, Μ. Πικραμένο,Τ. Κόμβου, 
Β. Αναγνωστοπούλου-Σαρρή, Π. Μπράίμη, Π. Χαμάκο, 
Σ. Βιτάλη, Ηλ. Μάζο, Χρ. Ντουχάνη, Β. Κίντζιου, Θ. Τζο- 


βαρίδου, Ε. Παπαδημητριού, Κ. Νικολάου, Β. Πλαπούτα, 
Μ. Σωτηροπούλου, I. Σύμπλη, Π.Τσούκα, Κ. Κονιδιτσιώ- 
του, Α. Γαλενιανού-Χαλκιαδάκη και Α. Μίντζια.Τα λοιπά 
μέλη, αν και προσκλήθηκαν, δεν εμφανίσθηκαν, γιατί 
είχαν κώλυμα. Ο Σύμβουλος I. Σπερελάκης προσήλθε και 
παρακολούθησε τη συζήτηση, χωρίς δικαίωμα ψήφου, 
ως νεώτερος, σύμφωνα με το άρθρο 8 του π.δ. 18/1989 
«Κωδικοποίηση διατάξεων νόμων για το Συμβούλιο της 
Επικράτειας», για να διατηρηθεί περιττός ο αριθμόςτων 
μελών που μετέχουν στην Ολομέλεια. Παρέστη επίσης 
η Γραμματέας Ελ. Γκίκα, Αναπληρώτρια Προϊσταμένη 
της Διεύθυνσης της Γραμματείας του Συμβουλίου της 
Επικράτειας. Θέμα της συζήτησης, σύμφωνα με την πρό¬ 
σκληση του Προέδρου, ήταν η έγκριση της 1/2017 απο- 
φάσεως της Ολομέλειας του Διοικητικού Π ρωτοδικείου 
Βόλου, μετά την υπ'αριθμ. 39/2016 απόφαση της Ολο¬ 
μέλειας του Συμβουλίου της Επικράτειας σε Συμβούλιο. 

Το Συμβούλιο άκουσε τον εισηγητή της υποθέσεως, 
Σύμβουλο της Επικράτειας Π.Τσούκα. 

Σκέφθηκε κατά τον νόμο 

1. Επειδή, με το ΓΠ336/25-1 -2017 έγγραφο του Προ¬ 
έδρου του Διοικητικού Πρωτοδικείου Βόλου υπεβλήθη 
στο Συμβούλιο της Επικράτειας προς έγκριση η 1/2017 
απόφαση της Ολομέλειας των Δικαστών του Διοικητι¬ 
κού Πρωτοδικείου Βόλου, με την οποία τροποποιήθηκε 
ο Κανονισμός Εσωτερικής Υπηρεσίας του Δικαστηρίου 
τούτου, κατόπιν της υπ'αριθ. 39/2016 αναπεμπτικήςαπο- 
φάσεως της Ολομελείαςτου Συμβουλίου της Επικράτειας 
εν συμβουλίω. Ήδη, κατόπιν της από 31.5.2017 προσκλή- 
σεωςτου Προέδρου του Συμβουλίου της Επικράτειας, η 
προμνησθείσα 1 /2017 απόφαση εισάγεται προς έγκριση. 

2. Επειδή, με τη διάταξη της υπό το στοιχ. Α' παρ. 1 
του άρθρου 17 του Κώδικα Οργανισμού Δικαστηρίων 
και Κατάστασης Δικαστικών Λειτουργών [Κ.Ο.Δ.Κ.Δ.Λ. - 
του ν. 1756/1988 (Α' 35)], όπως η παράγραφος αυτή 
αντικαταστάθηκε με το άρθρο 52 παρ.1 ν.3659/2008 
(Α' 77), ορίζεται ότι«... κάθε δικαστήριο ή εισαγγελία... 
καταρτίζουν κανονισμό εσωτερικής υπηρεσίας, ο οποί¬ 
ος συμπληρώνεται, τροποποιείται ή αντικαθίσταται, 
όταν επιβάλλεται από υπηρεσιακές ανάγκες», ενώ με 
τη διάταξη της παρ. 4 του αυτού στοιχείου και άρθρου, 
όπως η παράγραφος αυτή αντικαταστάθηκε με το άρ¬ 
θρο 86 παρ. 1 του ν. 4055/2012 (Α' 51), ορίζεται ότι: «Ο 
Υπουργός Δικαιοσύνης, Διαφάνειας και Ανθρωπίνων Δι¬ 
καιωμάτων, ο Εισαγγελέας του Αρείου Πάγου, ο Γενικός 
Επίτροπος της Επικράτειας του Ελεγκτικού Συνεδρίου, 
ο Γενικός Επίτροπος της Επικράτειας των τακτικών διοι¬ 
κητικών δικαστηρίων και ο Πρόεδρος του οικείου Συμ¬ 
βουλίου Επιθεώρησης έχουν δικαίωμα να ζητήσουν τη 
σύνταξη, συμπλήρωση, τροποποίηση ή αντικατάσταση 
κανονισμού, του οικείου δικαστηρίου και δικαιοδοτικού 
κλάδου». Τέλος, με την διάταξη της παρ. 7 του αυτού 
άρθρου, όπως η παράγραφος αυτή αντικαταστάθηκε 
με το άρθρο 86 του ν. 4055/2012 (Α' 51), ορίζεται ότι: 
«Οι κανονισμοί και οι τροποποιήσεις τους υποβάλλονται 
αμέσως στις οικείες ολομέλειες των ανώτατων δικαστη¬ 
ρίων, οι οποίες έχουν δικαίωμα συμπλήρωσης, τροπο¬ 
ποίησης ή ακύρωσης αυτών, ως προς όλα τα σημεία και 
ειδικότερα ως προς τον αριθμό των δικασίμων και των 

υποθέσεων που προσδιορίζονται σε κάθε δικάσιμο. Οι 
κανονισμοί ισχύουν μόνο μετά την τελική έγκριση τους 
από τις ολομέλειες των ανώτατων δικαστηρίων και αφού 
διαβιβαστούν στον Υπουργό Δικαιοσύνης, Διαφάνειας 
και Ανθρωπίνων Δικαιωμάτων δημοσιεύονται στην Εφη¬ 
μερίδα της Κυβερνήσεως». 

3. Επειδή, κατά την έννοια των ανωτέρω διατάξεων, η 
Ολομέλεια του Συμβουλίου της Επικράτειας εν συμβου¬ 
λίου, ελέγχοντας υποβληθέντα προς έγκριση κανονισμό 
εσωτερικής υπηρεσίας τακτικού διοικητικού δικαστη¬ 
ρίου, έχει την αρμοδιότητα, χωρίς να υποκαθίσταται 
στην κρίση των δικαστών της ολομέλειας του οικείου 
δικαστηρίου, αφ' ενός να ελέγχει κατά πόσο συγκεκρι¬ 
μένες ρυθμίσεις του κανονισμού, και ιδίως αυτές που 
συνάπτονται με το σκοπό της εύρυθμης και αποτελεσμα- 
τικήςλειτουργίαςτου δικαστηρίου από πλευράς ταχείας 
διεκπεραιώσεωςτων εισαγόμενων σε αυτό υποθέσεων, 
εξυπηρετούν τον εν λόγω σκοπό, και αφ'ετέρου να υπο¬ 
δεικνύει την προσθήκη σχετικών ρυθμίσεων. Εξ άλλου, 
οι εν λόγω διατάξεις δεν απονέμουν στο Συμβούλιο της 
Επικράτειας γνωμοδοτική απλώς αρμοδιότητα. Αντιθέ- 
τως, οι διατυπούμενες από το Συμβούλιο της Επικράτειας 
παρατηρήσεις επί σχεδίου διατάξεων που υποβάλλονται 
ενώπιον του προς έγκριση, είναι δεσμευτικές ως προς 
την υποδεικνυόμενη κατεύθυνση και το προτεινόμενο 
βασικό περιεχόμενο των προς θέσπιση ρυθμίσεων ή τρο¬ 
ποποιήσεων (βλ. τις 4,8,19, 20, 21,22,26,27,29,30,32, 
35/2016 αποφάσεις της Ολομέλειας του Συμβουλίου της 
Επικράτειας εν συμβουλίω). 

4. Επειδή, η 1/2017 απόφαση της Ολομέλειας των 
Δικαστών του Διοικητικού Πρωτοδικείου Βόλου εκδό- 
θηκε κατόπιν της 39/2016 αποφάσεως της Ολομέλειας 
του Συμβουλίου της Επικράτειας εν συμβουλίω. Με την 
τελευταία αυτή απόφαση αφ'ενός εγκρίθηκε εν μέρει η 
τροποποίηση του Κανονισμού Εσωτερικής Υπηρεσίας 
του προμνησθέντος Δικαστηρίου, η οποία είχε επιχει- 
ρηθεί με την υπ' αριθ. 2/2016 απόφαση της Ολομέλει¬ 
ας των Δικαστών του, και αφ' ετέρου αναπέμφθηκε η 
απόφαση αυτή, προκειμένου να τροποποιηθούν και 
συμπληρωθούν ορισμένες εκ των προταθεισών διατά¬ 
ξεων του Κανονισμού επί τη βάσει των παρατηρήσεων 
που διατυπώθηκαν με την ανωτέρω 39/2016 απόφαση. 
Οι παρατηρήσεις αυτές αφορούσαν το άρθρο 2 του εν 
λόγω Κανονισμού και ειδικότερα: α) τον ελάχιστο αριθμό 
(τουλάχιστον 10) των υποθέσεων που χρεώνεται κάθε 
δικαστής κατά τη δικάσιμο των δικαστικών διακοπών, 
β) τον συνυπολογισμό στον αριθμό των υποθέσεων που 
ανατίθενται κατά μήνα σε κάθε δικαστή των εισαγομέ- 
νων υποθέσεων, έπειτα από προδικαστική απόφαση 
προς συμπλήρωση των αποδείξεων, υπό την προϋπό¬ 
θεση όμως ότι η υπόθεση αυτή χρεώνεται μετά την έκ¬ 
δοση της προδικαστικής απόφασης σε έτερο εισηγητή, 
εφόσον ο αρχικός εισηγητής της υπόθεσης δεν υπηρετεί 
πλέον στο Δικαστήριο ή στο αρμόδιο Τμήμα και τέλος 
γ) την αντικατάσταση της παρ. 7 του άρθρου 2 ως εξής: 
«Σε περίπτωση μη συμμετοχής δικαστού σε μία δικάσιμο 
του τμήματος του, για οποιονδήποτε λόγο, ο αριθμός 
των πρωτοείσακτων υποθέσεων που αναλογούν σε 
αυτόν δεν θα αφαιρείται από επιγενόμενη χρέωση του 


τμήματος αυτού, αλλά αντίστοιχος αριθμός υποθέσεων 
θα προσαυξάνει τη χρέωση του δικαστή που απούσιασε 
σε επόμενη ή επόμενες δικάσιμους. Αντίθετα, σε περί¬ 
πτωση μακράς αναρρωτικής αδείας, εκτεινομένης πέραν 
της μιας δικασίμου, οι αναλογούσες στον ασθενήσαντα 
δικαστή πρωτοείσακτες υποθέσεις θα αφαιρούνται από 
επιγενόμενη χρέωση του τμήματος, εφόσον ο ασθενή- 
σας δικαστής εξακολουθεί να είναι ενταγμένος στη δύ¬ 
ναμη του ή, σε περίπτωση μετακίνησης αυτού, εφόσον 
δεν συμπληρώθηκε η δύναμη του τμήματος από άλλο 
δικαστή». 

5. Επειδή, μετά έκδοση της 39/2016 αποφάσεως της 
Ολομέλειας του Συμβουλίου της Επικράτειας εν συμ¬ 
βουλίω, η Ολομέλεια των Δικαστών του Διοικητικού 
Πρωτοδικείου Βόλου συνήλθε εκ νέου και, με την 1/2017 
απόφαση της, υιοθέτησε τις υποδειχθείσες με την προ- 
μνησθείσα 39/2016 απόφαση δεσμευτικές παρατηρή¬ 
σεις. Συνεπώς, οι θεσπιζόμενες στο άρθρο 2 [παρ. 2 και 
7] του Κανονισμού ρυθμίσεις δεν προκαλούν παρατη¬ 
ρήσεις και πρέπει να εγκριθούν ως έχουν. Επισημαίνεται, 
πάντως, ότι ο Κανονισμός Εσωτερικής Υπηρεσίας του 
Διοικητικού Πρωτοδικείου Βόλου πρέπει να δημοσιευθεί 
ως ενιαίο κείμενο, το οποίο θα περιλαμβάνει τόσο τις 
διατάξεις που εγκρίθηκαν με την υπ'αριθ. 39/2016 από¬ 
φαση της Ολομέλειας του Συμβουλίου της Επικράτειας 
εν συμβουλίω, όσο και τις διατάξεις που εγκρίνονται με 
την παρούσα απόφαση. 

Διά ταύτα 

Εγκρίνεται η προτεινόμενη με την 1/2017 απόφαση 
της Ολομέλειας των Δικαστών του Διοικητικού Πρωτοδι¬ 
κείου Βόλου τροποποίηση του Κανονισμού Εσωτερικής 
Υπηρεσίας του Δικαστηρίου τούτου. 

Για την πιστοποίηση των ανωτέρω συντάσσεται το 
παρόν πρακτικό. 

Ο Πρόεδρος 

ΝΙΚΟΛΑΟΣ ΣΑΚΕΛΛΑΡΙΟΥ 


Αριθμ. 2901.3/77600/ 2017 (5) 

Ανακατανομή κενής οργανικής θέσης εκπαιδευ¬ 
τικού προσωπικού των Ακαδημιών Εμπορικού 
Ναυτικού (ΑΕΝ). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΟΙΚΗΤΙΚΗΣ 
ΑΝΑΣΥΓΚΡΟΤΗΣΗΣ - ΝΑΥΤΙΛΙΑΣ ΚΑΙ 
ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α. της παρ. 5 του άρθρου 54 ν.4178/2013 «Αντιμετώπι¬ 
ση της Αυθαίρετης Δόμησης - Περιβαλλοντικό Ισοζύγιο 
και άλλες διατάξεις».(ΦΕΚ 174 Α'), 

β. του ν. 3450/2006 «Αναβάθμιση και αναδιάρθρω¬ 
ση της ναυτικής εκπαίδευσης και άλλες διατάξεις» 
(ΦΕΚ 64Α ), που αντικατέστησε το ν. 2638/1998 «Οργά¬ 
νωση και λειτουργία της Ναυτικής Εκπαίδευσης ... και 
άλλες διατάξεις» (ΦΕΚ 204 Α') και τις τροποποιήσεις του, 







Τεύχος Β'3963/10.11.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


48205 


γ. της παρ. 3 του άρθρου 77 του ν.4270/2014 «Αρχές 
δημοσιονομικής διαχείρισης και εποπτείας (ενσωμά¬ 
τωση της Οδηγίας 2011/85/ΕΕ) - δημόσιο λογιστικό και 
άλλες διατάξεις.» (ΦΕΚ143 Α') δ. του άρθρου 90 του π.δ. 
63/2005 «Κωδικοποίηση της νομοθεσίας για την Κυβέρ¬ 
νηση και τα κυβερνητικά όργανα» (ΦΕΚ 98 Α'), 
ε. της παρ. 27 του άρθρου 77 του π.δ. 103/2014 «Ορ¬ 
γανισμός Υπουργείου Ναυτιλίας και Αιγαίου» (170 Α'), 
στ. του π.δ 24/2015 «Σύσταση και μετονομασία Υπουρ¬ 
γείων , μεταφορά της Γενικής Γραμματείας Κοινωνικών 
Ασφαλίσεων (ΦΕΚ 20Α'), 

ζ. του π.δ 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης και Τροφίμων. Ανασύσταση 
του Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής 
Μεταφορά Γενικής Γραμματείας Βιομηχανίας στο Υπουρ¬ 
γείο Οικονομίας, Ανάπτυξης καιΤουρισμού.»(ΦΕΚ 114 Α), 
η. του π.δ 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών.» (ΦΕΚ 116 Α'), 
θ. του π.δΐ 23/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων», 

ι. του π.δ 125/2016 «Διορισμός Υπουργών, Αναπληρω¬ 
τών Υπουργών και Υφυπουργών.» (Α'210), 
ια.τηςαριθμ. Υ29/8-10-2015απόφασηςτου Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη» (ΦΕΚ 2168 Β'), 

2. Την αριθμ. Φ. 214.1/2014/Σχ. 11685 Α727-10-2014 
απόφαση ΥΝΑ (ΦΕΚ 2993 Β')«Κατανομή οργανικών θέ¬ 
σεων προσωπικού στις οργανικές μονάδες Υπουργεί¬ 
ου Ναυτιλίας και Αιγαίου», όπως έχει τροποποιηθεί και 
ισχύει. 

3. Την αριθμ. 2901.3 / 28064 / 2016/31-03-2016 από¬ 
φαση ΥΝΑΝΠ «Μετατροπή θέσεων εκπαιδευτικού προ¬ 
σωπικού των Ακαδημιών Εμπορικού Ναυτικού (ΑΕΝ)». 
(ΦΕΚ 1013 Β'). 

4. Την αριθμ. 2901.6/26104/ 2017/6-4-2017 απόφαση 
ΥΝΑΝΠ « Μετατροπή θέσης βαθμίδας Καθηγητή Ειδικών 
Μαθημάτων σε μόνιμη οργανική θέση βαθμίδας Καθη¬ 
γητή Εφαρμογών Γενικών καιΤεχνικών Μαθημάτων της 
ΑΕΝ/Ηπείρου». (ΦΕΚ 1433 Β'). 

5. Την αριθμ. 2901.3/38953/2017/30-05-2017 απόφα¬ 
ση ΥΝΑΝΠ «Ανακατανομή κενών θέσεων εκπαιδευτι¬ 
κού προσωπικού των Ακαδημιών Εμπορικού Ναυτικού 
(ΑΕΝ)». (ΦΕΚ 2115 Β'). 

6. Την ανάγκη διασφάλισης της αποτελεσματικότερης 
λειτουργίας των εκπαιδευτικών μονάδων του Υπουργεί¬ 
ου Ναυτιλίας και Νησιωτικής Πολιτικής. 

7. Την αριθ. Φακ.: 2811.23/106543 /15-12-2016 
απόφαση Ανάληψης Υποχρέωσης ΥΝΑΝΠ (Α/Α: 1054 
Βιβλίου Εγκρίσεων και Εντολών Πληρωμής ΥΝΑΝΠ), 
(ΑΔΑ:62ΒΝ4653ΠΩ-ΞΟΦ). 


8. Την αριθ. Φακ.: 2811.23/106544/15-12-2016 από¬ 
φαση Ανάληψης Υποχρέωσης ΥΝΑΝΠ (Α/Α: 1056 Βι¬ 
βλίου Εγκρίσεων και Εντολών Πληρωμής ΥΝΑΝΠ[), 
(ΑΔΑ:Ω49Ζ4653ΠΩ-ΠΩ2). 

9. Την αριθ. Φακ.: 2811.23/106545/15-12-2016 από¬ 
φαση Ανάληψης Υποχρέωσης ΥΝΑΝΠ (Α/Α: 1057 Βι¬ 
βλίου Εγκρίσεων και Εντολών Πληρωμής ΥΝΑΝΠ), 
(ΑΔΑ:Ω47Ζ4653ΠΩ-4ΣΠ). 

10. Την αριθ. Φακ.: 2811.23/106260/15-12-2016 
απόφαση Ανάληψης Υποχρέωσης ΥΝΑΝΠ (Α/Α: 1079 
Βιβλίου Εγκρίσεων και Εντολών Πληρωμής ΥΝΑΝΠ), 
(ΑΔΑ:65ΘΨ4653ΠΩ-ΘΚ3). 

11. Την αριθ. Φακ.: 2811.23/106547/15-12-2016 
απόφαση Ανάληψης Υποχρέωσης ΥΝΑΝΠ (Α/Α: 1062 
Βιβλίου Εγκρίσεων και Εντολών Πληρωμής ΥΝΑΝΠ), 
(ΑΔΑ:7ΓΨ54653ΠΩ-2ΚΞ). 

12. Το αριθμ. 2800.1/44393/2017/19-6-2017 εισηγη¬ 
τικό σημείωμα ΓΔΟΥ. 

13. Το γεγονός ότι από τις διατάξεις της παρούσας από¬ 
φασης προκαλείται πρόσθετη δαπάνη ύψους 2.975,00 
ΕΥΡΩ ετησίως σε βάρος των πιστώσεων της κατηγορίας 
0200 του Τακτικού Προϋπολογισμού του Υπουργείου 
Ναυτιλίας και Νησιωτικής Πολιτικής έτους 2017 (Ειδικός 
Φορέας 41-140). Στο τρέχον οικονομικό έτος, η πρόσθε¬ 
τη δαπάνη ανέρχεται σε 386 ευρώ περίπου και θα αντι- 
μετωπισθεί στο πλαίσιο των πιστώσεων που έχουν ήδη 
δεσμευτεί στους σχετικούς ΚΑΕ του προϋπολογισμού 
ΥΝΑΝΠ, ενώ για τα επόμενα οικονομικά έτη θα αντιμε- 
τωπισθεί στο πλαίσιο των ανωτάτων ορίων δαπανών 
που προσδιορίζονται στο Μεσοπρόθεσμο Πλαίσιο Δη¬ 
μοσιονομικής Στρατηγικής 2018-2021, αποφασίζουμε: 

Την ανακατανομή κενής οργανικής θέσης ως ακολού¬ 
θως: α)την κατάργηση μίας (01) κενής οργανικής θέσης 
εκπαιδευτικού προσωπικού Ακαδημιών Εμπορικού 
Ναυτικού (ΑΕΝ), βαθμίδας Ειδικού Διδακτικού Προσω¬ 
πικού του εδαφίου (δ) της παρ. 27 του άρθρου 77 του π.δ 
103/2014 (170 Α') με ταυτόχρονη κατάργηση της βαθμί¬ 
δας και β) τη σύσταση μίας (01) κενής οργανικής θέσης, 
στη βαθμίδα Καθηγητή Εφαρμογών, του εδαφίου (γ) της 
παρ. 27 του άρθρου 77 του π.δ 103/2014 (170Α'). Έπειτα 
από την ανωτέρω ανακατανομή η βαθμίδα Καθηγητή 
Εφαρμογών πειλαμβάνει συνολικά οκτώ (08) θέσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 31 Οκτωβρίου 2017 
Οι Υπουργοί 
Αναπληρωτής Υπουργός 

Οικονομικών Διοικητικής Ανασυγκρότησης 

ΓΕΩΡΓΙΟΣ ΧΟΥΛΙΑΡΑΚΗΣ ΟΛΓΑ ΓΕΡΟΒΑΣΙΛΗ 

Ναυτιλίας και 

Νησιωτικής Πολιτικής 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

Αριθμ. 5055 _ (6) 

Αναθεώρηση Άδειας Λειτουργίας Μονάδας Φρο¬ 
ντίδας Ηλικιωμένων λόγω μεταβολής του ιδιο¬ 
κτησιακού καθεστώτος. 

Ο ΑΝΤΙ ΠΕΡΙΦΕΡΕΙ ΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις του ν.3852/2010 (ΦΕΚ 87/Α/2010) «Νέα 
Αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης- Πρόγραμμα Καλλικράτης». 

2. Τις διατάξεις του π.δ. 145/2010 (ΦΕΚ 238/ 
27-12-2010/τ.Α') «Οργανισμός της Περιφέρειας Αττικής», 
όπως τροποποιήθηκε με τις διατάξεις της υπ' αριθμ. 
66313/24553 απόφασης (ΦΕΚ 3051/05-09-2017/τ.Β') 
«Έγκριση της 273/2017 απόφασης του Περιφερειακού 
Συμβουλίου Περιφέρειας Αττικής, περί τροποποίησης - 
επικαιροποίησης του Οργανισμού Εσωτερικής Υπηρε¬ 
σίας της Περιφέρειας Αττικής», και ισχύει έως σήμερα. 

3. Την αριθμ. οικ. 8840/13-01-2017 (ΦΕΚ 39/τ. Β'/ 
17-01-2017) απόφαση Περιφερειάρχη Αττικής περί 
μεταβίβασης αρμοδιοτήτων σε Αντιπεριφερειάρχες 
και Περιφερειακούς Συμβούλους κ.λπ., την οικ. 14027/ 
20-01 -2017 (ΦΕΚ 97/τ. Β723-01 -2017), όπως τροποποι¬ 
ήθηκε και ισχύει έως σήμερα. 

4. Το ν.3861/2010 (Φ.Ε.Κ. 112/Α/13-07-2010) «Ενίσχυση 
της διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοικη- 
τικών οργάνων στο διαδίκτυο - Πρόγραμμα Διαύγεια-και 
άλλες διατάξεις». 

5. Τις διατάξεις του ν.2345/1995 (ΦΕΚ213/τ.Α'/1995) 
«Οργανωμένες Υπηρεσίες Παροχής Προστασίας από 
φορείς Κοινωνικής Πρόνοιας και άλλες διατάξεις. 

6. Την υπ' αριθ. Π3β/Φ.32/ΓΕΝ.31542/23-04-2002 
υπουργική απόφαση (ΦΕΚ 577/τ.Β'/09-05-2002) «Θε¬ 
σμός Κοινωνικού Συμβούλου» με την οποία αντικατα- 
στάθηκαν οι με αριθ. Π4β/οικ.6022/95 (ΦΕΚ 1052/τ. 
Β'/1995) και Π4Β/622/95 (ΦΕΚ 18/τ.Β'/1996) όμοιες 
«Θεσμός Κοινωνικού Συμβούλου». 

7. Τις διατάξεις της υπουργικής απόφασης αρ. Π4β/ 
οικ. 3176/96 (ΦΕΚ 455/τ.Β'/1996) «Προϋποθέσεις ίδρυ¬ 
σης και λειτουργίας ΜΦΗ από ιδιώτες (κερδοσκοπικού 
χαρακτήρα)» και Π4β/οικ. 4690/96 (ΦΕΚ 833/τ.Β'/1996) 
«Προϋποθέσεις ίδρυσης και λειτουργίας από ΜΦΗ μη 
κερδοσκοπικού χαρακτήρα», όπως τροποποιήθηκαν 
μεταγενέστερα και ισχύουν. 

8. Το με αριθμ. πρωτ. 27/19-01-2017 πρακτικό ιδιωτι¬ 
κού πλειστηριασμού, με Α.Μ. 4519, του Τμήματος πτω¬ 
χεύσεων του Πρωτοδικείου Πειραιά. 

9. Τη με αριθμ. πρωτ. 449/27-11-1995 απόφαση χορή¬ 
γησης άδειας ίδρυσης και λειτουργίας στην ιδιωτική επι¬ 
χείρηση περιθάλψεως εκ κινητικής αναπηρίας χρονίως 
πασχόντων, μη αυτοεξυπηρετούμενων από 18 ετών και 
άνω, στον Μ. Καράκογλου και Σία ΟΕ» με το διακριτικό 
τίτλο «Φροντίδα». 

10. Τη με αριθμ. πρωτ. 5055/08-09-2017 αίτηση του 
Πατσουρέα Κωνσταντίνου του Ευστρατίου, περί αναθε¬ 
ώρησης άδειας λειτουργίας της ανωτέρω μονάδας με τα 
συνημμένα δικαιολογητικά. 


11. Το με αριθμ. πρωτ. 276746/12-09-2017 έγγραφο 
του τμήματος Ποινικού Μητρώου της Εισαγγελίας Πρω¬ 
τοδικών Αθηνών, που αφορά στο ποινικό μητρώο του 
Πατσουρέα Κωνσταντίνου του Ευστρατίου. 

12. Την από 10-10-2017 Έκθεση Αυτοψίας της Μ.Φ.Η. 
με την πρότερη ονομασία «Φροντίδα», της κοιν. λειτουρ¬ 
γού Δεσπ. Τσαλή, αποφασίζουμε: 

Την αναθεώρηση της με αριθμ. πρωτ. 449/27-11-1995 
Απόφασης (σχετ. 9) λόγω μεταβολής του ιδιοκτησιακού 
καθεστώτος και τη χορήγηση αναθεωρημένης άδειας 
λειτουργίας στη Μονάδα Φροντίδας Ηλικιωμένων κερ¬ 
δοσκοπικού χαρακτήρα με την επωνυμία «ΜΦΗ Κωνστα¬ 
ντίνος Πατσουρέας», που εδρεύει επί της οδού Φιλίππου 
30 στον Πειραιά. 

Διοικητικός υπεύθυνος της Μονάδας ορίζεται ο Πα¬ 
τσουρέας Κωνσταντίνος του Ευστρατίου. 

Κατά τα λοιπά ισχύει η με αριθμ. πρωτ. 449/27-11-1995 
Απόφαση (σχετ. 9). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 27 Οκτωβρίου 2017 
Ο Αντιπεριφερειάρχης 
ΓΕΩΡΓΙΟΣ ΓΑΒΡΙΛΗΣ 


Αριθμ. απόφ. 54 (7) 

Μεταφορά οργανικών θέσεων από την Ε.Π.ΑΣ 
Βοηθών Νοσηλευτών του Γ.Ν.Η «ΒΕΝΙΖΕΛΕΙΟ-ΠΑ- 
ΝΑΝΕΙΟ στο αντίστοιχο ΔΙΕΚπου συνιστά παράρ¬ 
τημα του Νοσοκομείου. 

Ο ΔΙΟΙΚΗΤΗΣΤΟΥ ΠΑΝΕΠΙΣΤΗΜΙΑΚΟΥ 
ΓΕΝΙΚΟΥ ΝΟΣΟΚΟΜΕΙΟΥ ΗΡΑΚΛΕΙΟΥ - 
ΓΕΝΙΚΟ ΝΟΣΟΚΟΜΕΙΟ «ΒΕΝΙΖΕΛΕΙΟ» 

Έχοντας υπόψη: 

1. Τις διατάξεις του άρθρου 7 του ν. 3329/2005 
(ΦΕΚ Α'81/4-4-2005). 

2. Την απόφαση Α4β/Γ.Π.οικ.31076/27.04.2016 (ΦΕΚ 
230/5.5.2016 ΥΟΔΔ) που αφορά το διορισμό του Τασ- 
σόπουλου Ιωάννη ως Διοικητή του ΠΑΓΝΗ- Γ.Ν. ΒΕΝΙ- 
ΖΕΛΕΙΟ. 

3. Την με αρ. Υ4α/ιοκ.84627/25.07.2011 υπουργική 
απόφαση ΦΕΚ 1681/28.07.2011 τ.Β' διασύνδεσης του 
ΠΑΓΝΗ-Γ.Ν. ΒΕΝΙΖΕΛΕΙΟ. 

4. Την υπ αριθμ.Γ4α/Γ.Π.12972/22-05-2015 απόφαση 
του Αναπλ. Υπουργού Υγείας (ΦΕΚ 1038/Β/03-06-2015) 
περί ίδρυσης Δημοσίων Ινστιτούτων Επαγγελματικής 
Κατάρτισης (Δ.Ι.Ε.Κ) αρμοδιότητας Υπουργείου Υγείας. 

5. Τις διατάξεις του άρθρου 24 του ν.4186/17-9-2013 
(ΦΕΚ 193/Α) «Αναδιάρθρωση της δευτεροβάθμιας εκ¬ 
παίδευσης και λοιπές διατάξεις». 

6. Τις διατάξεις του άρθρου 51 παρ.3του ν.4384/2016 
όπως αντικατέστησαν το άρθρο 58 του ν.4316/2014 περί 
δημοσίων ΙΕΚ που τελούν υπό την εποπτείατου Υπουρ¬ 
γείου Υγείας, το οποίο κατήργησε τις Επαγγελματικές 
Σχολές (ΕΠΑ.Σ) Βοηθών Νοσηλευτών του ν.3475/2006 
αρμοδιότητας του Υπουργείου Υγείας. 

7. Την υπ' αριθμ. Γ4Α/Γ.Π.55004/13-6-2016 (ΦΕΚ 
2049/Β/6-7-2016) κοινή Υπουργική απόφαση των 
Αναπληρωτών Υπουργών Εσωτερικών και Διοικητικής 
Ανασυγκρότησης, Υγείας και Οικονομικών «ρύθμιση 
θεμάτων που αφορούν την οργάνωση, τη λειτουργία, 
το προσωπικό καθώς και κάθε αναγκαία λεπτομέρεια 
που αφορά τα Δημόσια Ινστιτούτα Επαγγελματικής 
Κατάρτισης (Δ.Ι.Ε.Κ.) του ν.4186/2013, αρμοδιότητας 
Υπουργείου Υγείας». 

8. Το β. διάταγμα υπ'αρ. 243 περί εγκρίσεωςτου Ορ¬ 
γανισμού της παρά τ Βενιζελείω- Παγκρατίω Γενικό Νο¬ 
σοκομείο Ηρακλείου ιδρυθείσηςΣχολής Βοηθών Νοσο¬ 
κόμων (ΦΕΚ 74/Α 730-3-1970). 

9. Το Α4β/οικ.1815/15-4-1987 (ΦΕΚ 216/Β/28-4-1987) 
κοινή Υπουργική απόφαση «Κατάταξη του εκπαιδευτι¬ 
κού προσωπικού των Μέσων Τεχνικών και Επαγγελμα¬ 
τικών Νοσηλευτικών Σχολών αρμοδιότητας του Υπουρ¬ 
γείου Υγείας και Κοινωνικών Ασφαλίσεων». 

10. Τις διατάξεις του ν.1566/1985 «περί δομής και λει¬ 
τουργίας της πρωτοβάθμιας και δευτεροβάθμιας εκπαί¬ 
δευση και άλλες διατάξεις και των Α4β/6681 /11 -2-1986 
κοινή υπουργική απόφαση. 

11. Την με αρ. Υ7α/Γ.Π.1226/18-4-2013 (ΦΕΚ 1029/ 
Β/25-4-2013) κοινή υπουργική απόφαση περί καταργή- 
σεως και διατηρήσεως κενών οργανικών θέσεων μόνι¬ 
μου προσωπικού των ΕΠΑΣ Βοηθών Νοσηλευτών των 
Νοσοκομείων της 7ης ΥΠΕ Κρήτης, κατ' εφαρμογή των 
διατάξεων της παρ. 1 α του άρθρου 33 του ν.4024/2011 
όπως ισχύει. 


12. Το με αρ. Γ4α/Γ.Π.οικ 12710/17-02-2017 έγγραφο 
του Υπουργείου Υγείας, διαπιστώνουμε: 

Την αυτοδίκαιη μεταφορά του μόνιμου εκπαιδευ¬ 
τικού προσωπικού που κατά την έναρξη ισχύος του 
ν.4186/2013 υπηρετεί στην καταργούμενη ΕΠΑΣ 
Βοηθών Νοσηλευτών αρμοδιότητας του Υπουρ¬ 
γείου Υγείας με την ίδια σχέση εργασίας και στην 
ίδια κατηγορία, κλάδο, βαθμό και ειδικότητα στο 
αντίστοιχο Δ.ΙΕΚ του ν.4186/2013 αρμοδιότητας του 
Υπουργείου Υγείας που συνιστά παράρτημα του Νο¬ 
σοκομείου, όπως αυτές αποτυπώνονται στον παρα¬ 
κάτω πίνακα: 


ΣΤΟΙΧΕΙΑ ΜΟΝΙΜΟΥ ΕΚΠΑΙΔΕΥΤΙΚΟΥ 
ΠΡΟΣΩΠΙΚΟΥ ΕΠΑΣ ΒΕΝΙΖΕΛΕΙΟΥ 


ΚΑΤΗΓΟΡΙΑ 

ΠΡΟΒΛΕΠΟΜΕΝΕΣ 

ΟΡΓΑΝΙΚΕΣ 

ΘΕΣΕΙΣ 

ΠΡΟΣΩΠΙΚΟ 

ΠΟΥ 

ΥΠΗΡΕΤΕΙ 

ΚΕΝΕΣ 

ΘΕΣΕΙΣ 

ΠΕ 14 

Εκπαιδευτικού 

2 

ΚΟΤΣΩΝΗ 

ΧΡΙΣΤΙΑΝΑ 

1 


Η ισχύς των παραπάνω ανατρέχει στις 15/09/2015 
όπως ορίζεται από τις κείμενες διατάξεις. 

Περίληψη της παρούσης να δημοσιευθεί στην Εφημε¬ 
ρίδα της Κυβερνήσεως. 

Ηράκλειο,19 Οκτωβρίου 2017 
Ο Διοικητής 

ΙΩΑΝ Ν ΗΣ ΤΑΣΣΟΠ ΟΥΛΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























